Düsfoonia
Düsfoonia on häälepuue, mis avaldub enamasti häälekvaliteedi halvenemisena. Täieliku häälekaotuse korral on tegemist afooniaga. Düsfoonia puhul on hinnatavad ja mõõdetavad hääle akustilised omadused: põhitooni kvaliteet, hääle kõrgus, valjus, ulatus, resonants, dünaamika ja stabiilsus. Kahjustunud on üks või mitu hääle omadust. Düsfoonia tunnused on kare, räme, katkev hääl, mille kõrgus väheneb ja/või hääl on juhitamatu. Ebamugavustundest tingituna räägitakse vähem. Kõri on kuiv, kipitav ja valulik. Võib tekkida köhatamine.